**Segédanyag**

**a társulások tisztújító ülésének megtartásához**

**Irányadó jogszabályok:**

* Magyarország helyi önkormányzatairól szóló 2011. évi CLXXXIX. törvény (a továbbiakban: **Mötv.**)
* Az államháztartásról szóló 2011. évi CXCV. törvény (a továbbiakban: **Áht.**)

Egyéb dokumentumok:

* **A társulás társulási megállapodása**
* **A társulás szervezeti és működési szabályzata**

**I. A társulások és az önkormányzati választás közötti kapcsolat egyes kérdései**

**1. Mi a jogalapja a társulások „tisztújító ülésének”, mely időpontig tart a tisztségviselők megbízatása?**

A társulások jogi személyiséggel bírnak, melynek tagjai a helyi önkormányzatok. A társulás tagjait, mint jogi személyeket a képviselő-testületek által delegált személyek (polgármesterek, alpolgármesterek vagy önkormányzati képviselők) képviselik, akik egyben maguk alkotják, vagy akik közül megválasztják a társulás társulási tanácsát. Az önkormányzati választások a társulások tagjait nem érintik, csupán a képviseletükre feljogosított polgármesterek, alpolgármesterek vagy önkormányzati képviselők személyét.

1. **A képviselő-testület, mint testületi szerv**

A képviselő-testület a polgármester, az alpolgármester (a nem a képviselők közül választott, ún. „külsős” alpolgármester kivételével) és az önkormányzati képviselők alkotta testületi szerv.

Magyarország Alaptörvénye 35. cikk (3) bekezdése szerint „ *A* ***képviselő-testület megbízatása*** *a helyi önkormányzati képviselők és polgármesterek általános választásának napjáig tart. Jelöltek hiányában elmaradt választás esetén a képviselő-testület megbízatása meghosszabbodik az időközi választás napjáig. A* ***polgármester megbízatása*** *az új polgármester megválasztásáig tart.*”

Magyarország Alaptörvénye értelmében az általános választásokat követően a képviselő-testületnek alakuló ülést kell tartania.

**B) Képviselők**

A hatályos Mötv. 28. § (1) bekezdése és 29. § (1) bekezdés a) pontja szerint **az önkormányzati képviselők megbízatása megválasztásukkal keletkezik**, míg megbízatásuk megszűnik a megválasztásukat követő helyi önkormányzati választás napján.

**C) Polgármesterek**

Az Mötv. 63. § és 69. § (1) bekezdésének a) pontja szerint a polgármester tisztsége a megválasztással kezdődik és **az új polgármester megválasztásáig tart. (figyelemmel az Mötv. 146/J. § (3) bekezdésére)**

**D) A társulás dokumentumai (megállapodás, szervezeti és működési szabályzat)**

A fentieken túl maga a társulási megállapodás és/vagy a szervezeti és működési szabályzat (a továbbiakban: SZMSZ) is szükségessé teheti a tisztújítás kérdését.

A társulás társulási megállapodása és/vagy SZMSZ-e is tartalmazhatja, hogy a tisztségviselők megbízatása az önkormányzati ciklus lejártával megszűnik.

Ha a társulási megállapodás értelmében a társulás tagjait az önkormányzatok polgármesterei képviselik, akkor a személyek kérdése nem vitás, azonban szükséges, hogy **a képviselő-testület külön döntést hozzon a társulásban való képviselet kérdéséről.**

Ez a képviselet-kijelölési kötelezettség még egyértelműbb, ha a társulási megállapodás szerint a képviselő-testület által megválasztott egy vagy több önkormányzati képviselő lesz a delegált, mivel **az új képviselő-testületnek előbb meg kell választania tagjai közül a társulás társulási tanácsába küldeni kívánt képviselőket** - és akadályoztatásuk esetére azok helyetteseit - is, függetlenül attól, hogy a korábban ezen feladatra kijelölt önkormányzati képviselőket ismét megválasztották vagy sem.

Javasoljuk, hogy a jegyzők haladéktalanul gondoskodjanak arról, hogy a társulási képviseletről és a helyettesítésről szóló **képviselő-testületi döntéseket - határozat-kivonatok formájában – a társulás munkaszervezeti feladatait ellátó hivatalhoz megküldjék,** ezzel lehetővé téve és egyben segítséget nyújtva a tisztújító ülés megszervezéséhez.

**E) Társulási tisztségviselők**

Az A)-C) pontokban leírtak szerint megszűnik az önkormányzati képviselői, polgármesteri tisztség, ami együtt jár a társulási tanácsi tagság, tisztség és bizottsági tagság, tisztség megszűnésével is.

Így a korábbi tisztségviselők (elnök, alelnök, illetve a bizottság elnökének és tagjainak) megbízatása megszűnt, és **a ciklust követő első ülésükön meg kell választani az új tisztségviselőket.**

**F) Kötelezettségvállalás és utalványozás**

További fontos kérdés a társulás, mint törzskönyvi jogi személy pénzügyi kötelezettségvállalásának és utalványozásának kérdése.

Az Áht. 36. § (7) bekezdése szerint a kötelezettségvállalásra jogosult személyek körét a Kormány rendeletben határozza meg. Ez a Korm. rendelet az államháztartásról szóló törvény végrehajtásáról szóló **368/2011. (XII. 31.) Korm. rendelet**, amelynek 52. § (1) bekezdés c) pontja és (8) bekezdése szerint a társulás kiadási előirányzatai terhére **a társulási tanács elnöke vagy a társulási tanács általa írásban felhatalmazott tagja vállalhat kötelezettséget**.

E Korm. rendelet 59. § (1) bekezdése értelmében az utalványozásra jogosult személyekre, azok kijelölésére az 52. §-ában foglaltakat kell alkalmazni.

Fentiek is azt támasztják alá, hogy a kötelezettségvállalásra és utalványozásra jogosult személy megválasztása **elengedhetetlen a társulás működőképességének biztosításához.**

**2. A tisztújító ülés megtartásának időpontja**

Az Mötv. 95. § (3) bekezdése szerint: a társulási tanács és a bizottságok működésére egyebekben a képviselő-testületre és az önkormányzati bizottságokra vonatkozó szabályokat kell megfelelően alkalmazni. Ebből fakadóan felmerül az Mötv. 43. § (1) bekezdés alkalmazása, amely szerint a képviselő-testület az alakuló ülését **a választás eredményének jogerőssé válását követő tizenöt napon belül** tartja meg.

**Indokolt a tisztújító ülés mielőbbi megtartása, hogy a társulás zavartalanul végezhesse a tevékenységét**. Erre azonban csak a társulást alkotó önkormányzatok képviselő-testületei alakuló üléseinek megtartását követően kerülhet sor, mivel ott fognak dönteni a társulási tanácsba delegáltak személyéről és társulás ülésein történő helyettesítés rendjéről is.

**Fentiek alapján azt javasoljuk, hogy a társulás tisztújító ülését a társulást alkotó önkormányzatok alakuló ülését követő lehető legrövidebb időn belül tartsák meg.**

**3. A tisztújító ülés összehívásának rendje**

A társulási tanács tisztújító ülésével kapcsolatos **előkészítő és szervező munkát** az Mötv. 95. § (4) bekezdése értelmében **a társulás székhelyének vagy a megállapodásban kijelölt más önkormányzatnak a polgármesteri vagy közös önkormányzati hivatala látja el**.

Az Mötv. 95. § (1) bekezdése alapján **az ülést a társulás elnöke, alelnöke vagy együttes akadályoztatásuk esetén a korelnök hívja össze**.

**A korelnöknek kell összehívnia a tisztújító ülést és mindaddig vezetni, amíg a társulás új elnökét meg nem választják**.

Az ülésre meghívandók körét és az ülés összehívásának szabályait a társulási megállapodás és az SZMSZ tartalmazza, amelyre az ülés összehívása során figyelemmel kell lenni.

**4. Kell-e átadás-átvételi jegyzőkönyvet készíteni amennyiben új elnök kerül megválasztásra?**

**Célszerűnek tartjuk és javasoljuk, hogy a polgármesteri munkakör átadásához hasonlóan jegyzőkönyv készüljön** az ott meghatározott tartalmi elemek értelemszerű alkalmazása mellett.

Ennek megtörténtét tájékoztatásképpen például a két ülés közötti beszámolóban, vagy az azt követő társulási ülés jegyzőkönyvében célszerű rögzíteni is.

**II. A tisztújító ülés lebonyolítására vonatkozó szabályok**

Az Mötv. 95. § (3) bekezdésének utaló szabálya alapján az Mötv. 43.- 55. §-aiban a képviselő-testületre előírt szabályokat a társulás tanácsára, míg az 57- 61. §-aiban a képviselő-testület bizottságaira előírtakat a társulás bizottságaira kell értelemszerűen alkalmazni, mint például a zárt ülés, a jegyzőkönyv-készítése és felterjesztése.

**1. Az ülés nyilvánossága**

Az utaló szabály értelmében a társulási tanács a tisztújító ülésen az Mötv. 46. § (1) bekezdés b) pontja alapján **az érintett kérése esetén tart zárt ülést az elnök, az alelnök és a bizottság tagjainak megválasztása esetén.**

**Az e körbe tartozó eljárásokban az ülést megelőzően, illetve a napirend tárgyalása előtt az érintettet nyilatkoztatni kell. Az érintett nyilatkozatát a jegyzőkönyvben fel kell tüntetni, vagy ahhoz csatolni kell.**

**2. A személyes érintettség kérdése, kizárás szabályozása**

A személyes érintettséggel kapcsolatos szabályokat az Mötv. 49. §-a tartalmazza.

Az Mötv. 49. § (1a) bekezdése értelmében a személyes érintettség bejelentését, kizárást **nem kell alkalmazni, ha a képviselő-testület – és analógiaként a társulás – döntéshozatala saját tagjának választására, kinevezésére, megbízására vagy delegálására irányul.**

**3 A jelöltté válásra vonatkozó szabályok**

Az Mötv. nem állapít meg a társulás elnökének a jelöltté válásával kapcsolatban rendelkezéseket, így ebben a kérdésben a társulási megállapodás vagy a társulás SZMSZ-e lehet az irányadó, ha tartalmaz erre vonatkozó szabályt. Ilyen szabályok hiányában a társulási tanács ügyrendi döntéssel állapíthat meg feltételeket határozatában. Ha a társulási tanács a jelöltállítás szabályait nem csak eseti jelleggel akarja megállapítani, akkor azt be kell építeni a társulási megállapodásba vagy a társulás SZMSZ-ébe.

**4. A választások lebonyolítása, a választáshoz szükséges minősített többség**

Az Mötv. 94. §-a tartalmazza a társulási tanács határozatképességének és döntéshozatalának szabályait. A társulási tanács akkor **határozatképes**, ha a társulási megállapodásban meghatározott számú, de **legalább a szavazatok felével rendelkező képviselő van jelen a tanács ülésén**.

Ez egyben azt is jelenti, hogy a társulási megállapodásban az Mötv-ben előírtnál szigorúbb (pl.: 60%) és további feltétel (pl.: lakosságszámot is figyelni kell) is meghatározható a határozatképesség feltételeként.

**A társulási tanács a döntését határozat formájában hozza.**

A határozatot a tanács **egyszerű** vagy **minősített** **többséggel** hozza.

Az **egyszerű többséget igénylő** javaslatról történő szavazáskor a javaslat akkor kerül elfogadásra, ha a tanács ülésén résztvevő tagok (ezek képviselői) közül **a megállapodásban meghatározott számú, de legalább a jelenlevők több mint a fele azt támogatja**. Az egyszerű többség meghatározása esetében az Mötv-ben foglaltaktól el lehet térni és lehet szigorúbb vagy további feltételt megállapítani.

A társulási megállapodásban a szavazatarányt (pl.: tagonként egy vagy, lakosságszám), míg a tagokat pontosan megillető szavazatszámot az SZMSZ-ben kell rögzíteni.

Ha a **társulás tagjainak száma** (a társulás és nem a tanács) **meghaladja a tízet**, akkor az **egyszerű többséget igénylő** javaslat elfogadásakor egy további feltételnek is fenn kell állnia.

Ekkor azt is vizsgálni kell, hogy **a javaslatot támogató tagok által képviselt lakosság száma meghaladja-e a jelenlevő tagok által képviselt lakosságszám 1/3-át vagy sem**.

A társulási megállapodásban lehet szigorúbb vagy további feltételt is meghatározni az egyszerű többség megállapításához (Mötv. 94. § (5) bekezdés).

A **minősített többséget igénylő** szavazáskor (függetlenül a társulás tagjainak számától) a javaslat akkor kerül elfogadásra, ha a tanács valamennyi tagjának több mint a fele azt támogatja és a támogatók által képviselt lakosok száma meghaladja a társulás összes tagja által képviselt lakosságszám felét.

A minősített többség megállapításához is van arra lehetőség,hogy a társulási megállapodás szigorúbb vagy további feltételt is meghatározzon (Mötv. 94. § (7) bekezdés).

A **társulási megállapodásban** meg kell határozni azokat az ügyeket, amelyekben a javaslatot csak minősített többségű támogatottság esetén lehet elfogadottnak tekinteni (Mötv. 94. § (6) bekezdés).

Vannak olyan ügyek is, amelyekben **a társulási megállapodásba foglalás nélkül is csak** **minősített többséggel** hozhat a társulási tanács döntést.

Ezeket az ügyeket az Mötv. 95. § (3) bekezdése alapján az Mötv. 50. §-a állapítja meg. Ez utóbbi értelmében az Mötv. 42. § 2. pontjába tartozó ügyekben (és ide tartozik a választás és a szervezet kialakítása) csak minősített többséggel lehet érvényes döntést hozni.

A tisztségviselők megválasztása során - a bizottságok létszáma és összetétele, illetve az ügyrendi javaslatok kivételével - felmerülhet a **név szerinti szavazás** igénye.

A név szerinti szavazás eseteit és módját az Mötv. 48. § (3) és 95. § (3) bekezdése szerint az SZMSZ-ben szabályozni szükséges.

Amennyiben a tisztújító ülés időpontjában az SZMSZ azt nem tartalmazza, akkor ebben a kérdésben a tanácsnak ügyrendi döntést kell hoznia és az alapján kell a név szerinti szavazást lebonyolítani. Amennyiben **a tanács a név szerinti szavazást a későbbiekben is alkalmazni kívánja, úgy annak eseteit és módját az SZMSZ-ben szabályoznia kell**, mivel annak hiányában megsérti az Mötv. említett rendelkezéseit.

A társulási tanács ülésén felmerülhet a **titkos szavazás** igénye is. Erre az Mötv. 48. § (4) bekezdése értelmében csak az Mötv. 46. § (2) bekezdésében szabályozott esetekben kerülhet sor, és a tisztségviselők megválasztása ebbe a körbe tartozik.

A titkos szavazás módját az Mötv. 48. § (4) és 95. § (3) bekezdése szerint az SZMSZ-ben kell szabályozni. Amennyiben a tisztújító ülés időpontjában az SZMSZ azt nem tartalmazza, akkor ebben a kérdésben **a tanácsnak ügyrendi döntést kell hoznia és az alapján kell a titkos szavazást lebonyolítani**.

Amennyiben a tanács a titkos szavazást a későbbiekben is alkalmazni kívánja, úgy annak módját az **SZMSZ-ben szabályoznia kell**.

**5. Az SZMSZ-ben szereplő bizottságok és egyéb testületi szervek létrehozása**

# Az Mötv. 95. § (2) bekezdése alapján a társulási tanács döntései előkészítésére, végrehajtásának szervezésére bizottságokat hozhat létre.

# A bizottság tagjainak megválasztásakor az Mötv. 58.- 61. §-ait, a társulási megállapodás és a SZMSZ esetleges rendelkezéseit kell figyelembe venni.

Az Mötv. 58. § (1) bekezdés második mondata szerint a bizottság elnöke vagy tagja nem lehet polgármester. E szabály a képviselő-testülettel és tisztségviselőivel felállítható párhuzam alapján azt jelenti, hogy **a tanács elnöke nem lehet a társulás bizottságának elnöke és tagja.**

A bizottságok tagjaira az Mötv. nem tartalmaz ide vonatkozóan más rendelkezést, csak azt írja elő, hogy **a bizottsági elnököt és a bizottság tagjainak többségét a társulási tanács tagjai közül kell megválasztani** (Mötv. 58. § (1) bekezdés).

Ha a bizottságok számát, elnevezését, összetételét és működési rendjét a társulások társulási megállapodásaikban rögzítették, akkor az annak megfelelően megállapított SZMSZ a bizottságok vonatkozásában **nem módosítható a tisztújító ülésen**, hanem a tanács csak **kezdeményezheti** a társulási megállapodás módosítását a tagönkormányzatok irányába.

Először ugyanis a társulási megállapodást kell módosítani a társulás tagjainak - az Mötv. 88. § (2) bekezdése szerint -, majd az SZMSZ-t módosíthatja a tanács, és ezt követően kerülhet sor az új bizottsági rendszer felállítására (ugyanez a sorrendiség vonatkozik az egyéb tisztségviselőkre is pl. alelnök).

A**z Mötv. 93. § 5. pontja csak a társulás döntéshozó szerveinek a feltüntetését írja elő kötelezően a társulási megállapodásban**.

Így a bizottsági rendszert elegendő az SZMSZ-ben rögzíteni, de annak sincs akadálya, hogy a társulási megállapodás is tartalmazza azt.

Fentiekből adódóan, ha a társulási megállapodás a konkrét bizottsági szerkezetről nem rendelkezik, csak általános szabályokat fogalmaz meg és a konkrét rendszert az SZMSZ tartalmazza, akkor az új bizottsági rendszer az SZMSZ módosítását követően **már a tisztújító ülésen megválasztható**.

Az Mötv. 57. § (2) bekezdése előírja, hogy a képviselő-testület a kétezernél több lakosú településen **pénzügyi bizottságot** hoz létre. E szabályt az Mötv. 95. § (3) bekezdése alapján a társulások esetében is alkalmazni kell, ami azt jelenti, hogy a Pénzügyi Bizottságról az SZMSZ-ben rendelkezni kell annál a társulásnál, ahol a kétezres lakosságszámot meghaladja a társulás tagjai által képviselt összes lakos száma.

Az **egyéb testületi szervek** (pl. az SZMSZ-ben már szereplő elnökség vagy egyéb újonnan létrehozandó szerv) esetében is igaz, ha a társulási megállapodás vagy az SZMSZ tartalmazza őket, akkor megalakíthatók, ha pedig nem, akkor elegendő az SZMSZ-t módosítani és azt követően megalakíthatók, tekintettel az Mötv. 93. § 5. pontjában foglaltakra.

**6. A jegyzők és a társulások kapcsolata**

A társulások működése szorosan összefügg az önkormányzatok működésével, részben a társulási tanács személyeinek azonossága, részben azért, mivel a társulások jellemzően önkormányzati feladatokat látnak el, szolgáltatásokat nyújtanak.

Fentiek miatt indokolt, hogy a **társulások működésében a tagönkormányzatok jegyzői is részt vegyenek,** akár csak informálisan (pl. előterjesztések előzetes véleményezése a jegyzők „fóruma” által), ahol csak a társulást alkotó önkormányzatok jegyzői vesznek részt.

Az Mötv. szerint **a társulási tanács ülésén a társult önkormányzatok jegyzői tanácskozási joggal részt vehetnek** (Mötv. 95. § (5) bekezdés).

**A forgatókönyv felépítése a titkos szavazással történő döntéshozatalt követi, amelyhez képest a nyílt szavazással történő döntéshozatal egyszerűbb.**

**Forgatókönyv**

*(a dőlt betűs rész kiegészítő megjegyzéseket tartalmaz, vagyis nem képezi a forgatókönyv részét)*

A……………… társulás ……………..-án megtartandó ülésére

(*A társulás tisztújító ülését a korelnök hívja össze*.)

……………………. Korelnök:

Tisztelettel köszöntöm a …………. társulás alakuló ülésén megjelenteket. Külön köszöntöm és gratulálok az újonnan megválasztott polgármestereknek/képviselőknek, és köszönöm azon polgármesterek/képviselők munkáját a társulásban, akik már nem polgármesterek/képviselők, így az új összetételű tanácsban már nem vesznek részt.

Nekem jutott az a feladat, hogy a társulás alakuló ülését, mint levezető elnök megnyissam, és az alakuló ülést az elnök megválasztásáig vezessem.

Megállapítom, hogy az alakuló ülés határozatképes, mivel …………………………………………

Jegyzőkönyv hitelesítőnek…………….javaslom. (*Ha az SZMSZ rendelkezik róluk*.)

Mielőtt a társulás az ülés napirendi pontjait elfogadná, tájékoztatni kívánom Önöket az ülés megtartásának jogszabályi hátteréről (*lásd Segédanyag I.1. pontban foglaltak*).

A fentiekre tekintettel a korábbi tisztségviselők, így az elnök, az alelnök, a bizottság (*egyéb SZMSZ-ben szabályozott szerv*) tagjai megbízatása az önkormányzati ciklus lejártával megszűnt, így az önkormányzati ciklust követő első ülésünkön meg kell választani az új tisztségviselőket.

Mindezen túl a ………….. társulás társulási megállapodásának ….. pontja is kimondja, hogy a társulási tanács tagjai sorából Elnököt, az Elnök helyettesítésére alelnököt választ **az önkormányzati ciklus időtartamára.** Miután lejárt az önkormányzati ciklus és azzal egyidejűleg a korábban megválasztott tisztségviselők mandátuma, így jelen ülésen választjuk meg az új tisztségviselőket, valamint az SZMSZ-ünkben szereplő bizottsági elnököket és tagokat, és ... (*attól függően, hogy az SZMSZ milyen egyéb szervekről rendelkezik*)

A személyes érintettséggel kapcsolatos szabályokat az Mötv. 49. §-a tartalmazza. Korábban az érintettek bejelenthették, hogy a döntés személyüket érinti és kérték, hogy a testület döntsön a szavazásból kizárás kérdésében. Jelenleg azonban az Mötv. 49. § (1a) bekezdése értelmében az előbbieket nem kell alkalmazni, ha a képviselő-testület – és analógiaként a társulás – döntéshozatala saját tagjának választására, kinevezésére, megbízására vagy delegálására irányul.

Az ülés előtt kiosztott napirendi javaslatban szereplő napirendek tárgyalásának elfogadását kérem, hogy kézfeltartással jelezzék.

Mellette?

Ellenvélemény?

Tartózkodás?

Megállapítom, hogy a tanács igen, nem és tartózkodás mellett az alábbi ügyrendi döntést hozta:

 **/2024. ( ) számú társulási tanácsi határozat**

**A ………. társulás társulási tanácsa az alábbi napirendi pontokat tárgyalja:**

***1./* Ügyrendi döntés arról, hogy nyíltan/titkosan/név szerint szavazzanak a tisztségviselők (elnök/alelnök/bizottság tagjai) megválasztása során és az SZMSZ módosítása, ha az szükséges** *(természetesen ügyrendi döntésre csak abban az esetben kerül sor, ha az SZMSZ erre vonatkozóan nem rendelkezik szabályozással)*

***2./* A titkos szavazások lebonyolítására szavazatszámláló bizottság létrehozása** *(vagy ha van olyan bizottsága az SZMSZ szerint, amely a szavazatszámlálást végzi, annak a bizottságnak a létrehozása az első napirendi pont)*

***3./* Ügyrendi döntés a titkos szavazás lebonyolításának eljárásrendjéről** *(kivéve, ha az SZMSZ az eljárásrendet szabályozza)*

***4.*/ A társulás elnökének megválasztása** *(az érintett kérelme szerint zárt ülés a napirendi pont tárgyalása)*

***5./* A társulás alelnökének megválasztása** *(az érintett kérelme szerint zárt ülés a napirendi pont tárgyalása)*

***6./* A társulási megállapodásban és szervezeti és működési szabályzatukban megállapított bizottság/ok megválasztása** *(az érintett kérelme szerint zárt ülés a napirendi pont tárgyalása)*

***7./* Elnökség/jegyzői fórum/stb. megválasztása** *- amennyiben a társulás SZMSZ-e szerint ilyen működik a társulásnál (az érintett kérelme szerint zárt ülés a napirendi pont tárgyalása)*

***8./* Az SZMSZ felülvizsgálata és esetleges módosítása, illetve ezzel összefüggésben a társulási megállapodás felülvizsgálata és szükség szerint módosítása kezdeményezése**

*(Ez a napirendi pont akár lehet a legelső is abban az esetben, ha az SZMSZ nem tartalmazza a név szerinti vagy a titkos szavazás módját, illetve változtatni kívánnak a bizottsági struktúrán, de ez utóbbira csak akkor kerülhet sor, ha azt kizárólag az SZMSZ tartalmazza és a társulási megállapodás nem.)*

***Ha a 1./ napirendi pontnál úgy dönt a tanács, hogy nyíltan vagy név szerint kíván szavazni, akkor a 2. és 3. pontot ki kell hagyni és a 10./ pontban foglaltak figyelembevételével az 4./ napirendi ponttal kell az ülést folytatni.***

**1./ Ügyrendi döntés arról, hogy nyíltan/titkosan/név szerint szavazzanak a tisztségviselők (elnök/alelnök/bizottság tagjai) megválasztása során**

*(természetesen ügyrendi döntésre csak abban az esetben kerül sor, ha Szervezeti és Működési Szabályzata erre vonatkozóan nem rendelkezik szabályozással.)*

 **Előadó: korelnök**

A tisztségviselők megválasztása során a főszabály az, hogy nyíltan szavaz a tanács, ugyanakkor az Mötv. 48. § (4) bekezdése lehetőséget biztosít arra, hogy **titkosan** szavazzon.

Az Mötv. 48. § (3) bekezdése arra is lehetőséget biztosít, hogy a társulási tanács **név szerint** szavazzon.

*Amennyiben a tisztújító ülés időpontjában az SZMSZ nem tartalmaz rendelkezést az alkalmazni kívánt titkos vagy név szerinti szavazással kapcsolatban, akkor ebben a kérdésben a tanácsnak ügyrendi döntést kell hoznia és az alapján kell a szavazást lebonyolítani. Amennyiben a tanács az említett szavazási módot a későbbiekben is alkalmazni kívánja, úgy az SZMSZ-ben szabályoznia kell, hiszen annak hiányában megsérti a Mötv. említett rendelkezéseit.*

*Abban az esetben, ha a társulás SZMSZ-e nem tartalmazza a titkos és/vagy név szerinti szavazás során követendő eljárást az ügyrendi döntés és/vagy az SZMSZ lehetséges tartalmára vonatkozóan bemutatunk egy lehetséges határozati javaslatot, SZMSZ-beli szabályozást:*

*A) Titkos szavazás*

*A titkos szavazás lefolytatásához 3 fős szavazatszámláló ideiglenes bizottságot kell választani, amelynek tagjaira a tanács tagjai tehetnek javaslatot. A szavazatszámláló bizottság a jelöltek véglegesítése után szavazólapokat készít a jelöltekről és kiosztja azokat a tanács tagjainak, illetve urnákat alkalmaz a titkos szavazás lefolytatásához. Az urnák kiürítéséről jegyzőkönyvet vesz fel, amelyben elsőként megállapítja az érvényes és érvénytelen szavazatok számát, majd az érvényes szavazatok megszámolását követően megállapítja és jegyzőkönyvbe foglalja a szavazás eredményét. A szavazás eredményéről a bizottság elnöke tájékoztatja a társulási tanácsot.*

*B) Név szerinti szavazás*

*A társulási tanács tagjainak nevét hangosan előolvassa a társulás ülésének jegyzőkönyvvezetője. A társulási tanács tagja a nevének elhangzását követően „igen”, „nem” vagy „tartózkodom” kifejezésekkel fejezi ki a szavazásra feltett javaslattal kapcsolatos véleményét, amelyet a jegyzőkönyvvezető jegyzőkönyvbe vesz. A név szerinti szavazásról szóló jegyzőkönyv alapján a jegyzőkönyvvezető segítségével a társulási tanács elnöke megállapítja a szavazás eredményét.*

***Név szerinti szavazásra*** *csak abban az esetben kerülhet sor, ha annak kezdeményezését a tagok egynegyede indítványozza, vagy az SZMSZ-ben meghatározott esetekben.*

***Tilos név szerinti szavazást tartani*** *a bizottság létszáma és összetétele tekintetében, valamint a tanácskozások lefolytatásával összefüggő (ügyrendi javaslatot tartalmazó) kérdésekben.*

Megállapítom, hogy a napirendet megelőzően a név szerinti szavazásra vonatkozó **indítvány** nem/érkezett és az SZMSZ sem írja azt elő a napirend kapcsán. Kérdezem, hogy kíván-e tenni a tagok egynegyede indítványt a név szerinti szavazásra vonatkozóan az elnök és az alelnök választása kapcsán?

Megállapítom, hogy ilyen indítványt kívánnak/nem kívánnak tenni a tagok.

Van valakinek kérdése vagy hozzászólása az elmondottakkal, napirenddel kapcsolatban?

Ha nincs több kérdés vagy hozzászólás, akkor szavazásra teszem fel az alábbi javaslatot:

**Javaslat:**

A tanács a társulási tisztségviselők (elnök, alelnök, bizottság tagjai) választására vonatkozó napirendekben titkosan kíván szavazni a mai napon tartandó társulási ülésen.

Kérem, hogy döntésüket kézfeltartással/gombnyomással jelezzék.

Mellette?

Ellene?

Tartózkodik?

Megállapítom, hogy a tanács igen, nem és tartózkodás mellett az alábbi ügyrendi döntést hozta:

 **/2024. ( ) számú társulási tanácsi határozat**

**A ………. társulás társulási tanácsa a tisztségviselők (elnök, alelnök, bizottság tagjai) választása során titkosan/nem kíván titkosan szavazni.**

**2./ A szavazatszámláló bizottság létrehozása** *(amennyiben a szervezeti és működési szabályzat alapján van olyan bizottsága, amely a titkos választások esetén a szavazatszámlálást végzi, úgy nem szavazatszámláló bizottságot, hanem ezt a bizottságot kell létrehozni)*

 **Előadó: korelnök**

*Kétféle megoldás lehetséges, az első, hogy nincs az SZMSZ-ben olyan állandó bizottság, amelyet felruházott volna a titkos szavazás esetén a folyamatos szavazatszámlálási feladatokkal a tanács, ebben az esetben valamennyi titkos választás vonatkozásában az alakuló ülésen ad hoc jellegű szavazatszámláló bizottságot kell létrehozni, mely a titkos szavazásokat lebonyolítja.*

*A másik megoldás, hogy valamelyik bizottsága fel van ruházva az SZMSZ-ben a titkos szavazás esetén a folyamatos szavazatszámlálással, akkor ezt a bizottságot kell először létrehozni, amely a későbbiekben az alakuló ülésen valamennyi titkos szavazást fogja lebonyolítani. Természetesen nemcsak az alakuló ülésen, hanem ezt követően minden titkos szavazás esetén. Ilyen irányú feladataikat az SZMSZ-ben már előzetesen rögzíteni kell.*

*Felhívom a figyelmet arra, hogy az Mötv. 58. § (1) bekezdése alapján a bizottság elnökének a megbízatása a képviselő-testület általi megválasztással jön létre, tehát nem a bizottsági elnöki megválasztásával keletkezik. Ezt a szabályt* ***az Mötv. 95. § (3) bekezdése alapján a társulás bizottságai esetében is alkalmazni kell.***

**Javaslat:**

**Kérem, hogy mivel az elnök, alelnök, bizottság tagjai kérdésében titkos szavazással döntünk, erre az esetre a választások lebonyolítására válasszuk meg a szavazat számláló bizottságot, melynek létszáma elnökkel együtt 3 fő.**

**Javaslom, hogy a titkos szavazási eljárások lefolytatásához a szavazat számláló bizottság tagjai, ……. legyenek, közülük …. lássa el a bizottság elnöki feladatot.**

**Van- e valakinek más javaslata?**

Ha nincs más javaslat, kérdés vagy hozzászólás, akkor szavazásra teszem fel a lenti javaslatot:

*(Ha van más javaslat, akkor arról a személyről is - az alábbiak szerint - szavazni kell. A szavazást mindaddig kell folytatni, míg csak 3 fő nem marad. Több személy esetén több fordulót kell tartani, ahol a legkevesebb szavazatot kapott személyek kiesnek.)*

Kérem, hogy aki egyetért …… szavazatszámláló bizottság elnökeként való megválasztásával kézfelemeléssel/gombnyomással szavazzon.

Mellette?

Ellene?

Tartózkodik?

Megállapítom, hogy……igen……nem………tartózkodással a Szavazatszámláló bizottság elnökének a tanács megválasztotta …..-t.

Kérem, hogy aki egyetért …… szavazatszámláló bizottsági tagként való megválasztásával az kézfelemeléssel szavazzon.

Mellette?

Ellene?

Tartózkodik?

Megállapítom, hogy……igen……nem………tartózkodással a Szavazatszámláló bizottság tagjának a tanács megválasztotta…..-t.

…..stb a végig minden jelöltre.

Korelnök: Megállapítom, hogy a tanács a szavazatszámláló bizottság elnökének …., tagjainak …… és …….. megválasztotta.

 **/2024. ( ) számú társulási tanácsi határozat**

**A …………. társulás társulási tanácsa a tanács működése során a titkos szavazások lefolytatásához szavazatszámláló bizottsági tagként megválasztotta ……-t és ……..-t, továbbá a bizottság elnökének megválasztotta …….-t.**

**3./ Ügyrendi döntés a titkos szavazás lebonyolításának eljárásrendjéről** *(kivéve, ha az SZMSZ az eljárásrendet szabályozza)*

 **Előadó: korelnök**

A társulási tanács jelen ülésén titkos szavazással választja meg tagjai sorából az elnököt, az elnök helyettesítésére, munkájának segítésére az alelnököt, valamint SZMSZ-e alapján …..bizottság tagjait, ………..bizottság elnökét, esetleges elnöksége tagjait

# A társulási tanács hatáskörébe utalt választáshoz a Mötv. alapján minősített többség szükséges, amely esetben két együttes feltételnek kell teljesülnie:

# a társulási megállapodásban meghatározott számú, de legalább annyi tag igen szavazata szükséges, amely eléri a társulásban részt vevő tagok szavazatainak felét; (1. urna → tagok)

# az általuk képviselt települések lakosságszámának a felét (2. urna → lakosságszám).

***A két feltétel egyszerre abban az esetben teljesülhet, ha a szavazatokat a lakosságszám alapján osztják el, mivel ekkor minden tagi szavazat egyben a lakosságszámot is megmutatja. Ekkor nem kell két szavazólapot és urnát használni a szavazáshoz.***

**A titkosság biztosítása és a minősített többséghez szükséges kettős feltétel teljesítése érdekében javasolom az alábbi szavazási módszert alkalmazni valamennyi titkos szavazás lebonyolítására:**

1. A titkos szavazás borítékba helyezett szavazólapon, két urna, illetve kétfajta szavazólap igénybevételével történik. Az egyik szavazólap a település képviselőjének/inek, az SZMSZ-ben őt megillető szavazatszám alapján kerül kiosztásra*.*

*(A szavazólap lehet több is, attól függően, hogyan állapították meg a tagokat megillető szavazatokat. Ha egy szavazat illeti a tagokat, akkor mindenki egyet kap ebből a szavazólapból, ha lakosságarányosan, vagy költségvetés arányosan állapították meg, úgy ennek megfelelő számú szavazólapot kapnak. Ha a szavazatok számáról a társulás társulási megállapodása (és nem az SZMSZ-e) nem rendelkezik a Mötv. 94.§ (8) bekezdése szerint egy-egy szavazata van minden tagnak.)*

1. A másik fajta szavazólap a település által képviselt lakosságszámot reprezentálja.

*(Ebből a szavazólapból egy települést több is megillethet, a 3.) pontban ismertetett módon képzett számnak megfelelően.)*

1. Az első urnába a jelenlévő települések szavazatszámának megfelelő számú szavazólap kerül, a második urnába a jelenlévők lakosságszámát reprezentáló szavazólap kerül.

(*A számítás módját, a településenként megillető lakosságarányos mandátumra vonatkozóan a forgatókönyv következő oldala tartalmazza. Egy település képviselője annyi szavazólapot kap, amennyi őt ez alapján megilleti. A lakosságszámot reprezentáló szavazólapon a szavazólap e minőségét jól láthatóan fel kell tüntetni. Ezen szavazólapok alapján kerül megállapításra, hogy az igen szavazatok száma eléri-e a jelen lévő tagok által képviselt lakosságszám felét. (pl. ebbe az urnába helyezett szavazólapok lehetnek eltérő színűek is)*

1. Mind a szavazatszámot jelölő, mind a lakosságszámot reprezentáló szavazólapokon fel kell tüntetni valamennyi jelöltet, nevük mellett pedig az „igen” és a „nem” négyzetet.
2. A titkos szavazás alkalmával a szavazó a szavazólapokon a megfelelő négyzetbe tett X-szel, vagy kereszttel szavaz, azonos jelöltet támogatva mind a szavazatszámot jelölő, mind a lakosságszámot reprezentáló szavazatlapokon.

(*A lakosságszámot reprezentáló szavazatlap különböző címletben (pl.: 1, 5, 10, 100 – többcélú társulás lakosságszámának függvényében) kerülhet kiadásra, erről a szavazási mód alkalmazása esetén ügyrendi kérdésként kell rendelkezni. A címletek megválasztása azonban nem járhat azzal, hogy valamelyik település szavazatára abból következtetni lehessen.)*

***A lakosságszámot reprezentáló mandátumok számának a kiszámítása:***

*Annak érdekében, hogy titkos szavazás esetén is érvényesüljön a fenti szabály és az annak való megfelelés ellenőrizhető legyen, javaslatunk a következő:*

*A szavazati joggal rendelkező tagok részére a társulás tagjai által képviselt összlakossághoz viszonyított mandátumszámot kell megállapítani, és a mandátumszámuknak megfelelő szavazólapot kell kiosztani.*

*Példa a mandátumszám kiszámítására:*

*100 mandátum = a társulás tagjai által képviselt összlakossága pl.: „X” társulás 16 480.-fő*

*1 mandátum = összlakosság 16 480 fő/100 = 164,8*

*Utána településenként végig számoljuk, hogy mennyi mandátum illeti az adott települést*

*Pl. település lakosságszáma / a kiszámított 1 mandátum*

*„Y” település lakosságszáma: 1169 fő/ 1 mandátum 164,8=7 mandátum (a matematika szabályai szerint kerekítve),*

*„Y” település képviselője tehát 7 mandátummal rendelkezik.*

*Miután településenként végig számoltuk, a mandátumok számának összesen 100-nak kell lennie, és 100 szavazólap kerül a mandátumok arányában kiosztásra.*

Korelnök:

Megkérdezi a titkos szavazás lefolytatásával kapcsolatosan az ügyrendi szabályra van-e észrevétele javaslata valakinek

Ha van – megvitatják. A Korelnök először a módosító ügyrendi javaslatot bocsátja szavazásra,

mellette,

ellene,

tartózkodott,

Korelnök: megállapítja, hogy a módosító javaslatot a tanács elfogadta- elvetette.

***A módosító javaslatokról hozott döntés is tanácsi döntés, így azokat is számozott határozatba kell foglalni,*** *amelyet két módon tehetnek meg: 1. azonnal külön számozott határozatba foglalják, 2. csak a végső javaslatról hozott döntésbe foglalják bele a módosító javaslatokról hozott döntést, ebben az esetben a határozatnak javaslatonként lesz több pontja.*

Ha nincs módosító javaslat, vagy azt a tanács elutasította, a korelnök az eredeti javaslatot szavazásra teszi, kéri, hogy az eredeti javaslat elfogadását kézfelemeléssel jelezzék:

Mellette,

ellene,

tartózkodott,

Korelnök: megállapítja, hogy az eredeti javaslatot a tanács elfogadta/elvetette.

A Korelnök megállapítja, hogy a tanács ülésén **a titkos szavazások lefolytatásának rendjére vonatkozóan** ……igen………….nem………tartózkodással a következő határozatot hozta:

 **/2024. ( ) számú társulási tanácsi határozat**

1. A tanács a …… módosító javaslatot elutasította/támogatta.
2. A titkos szavazás borítékba helyezett szavazólapon, két urna, illetve kétfajta szavazólap igénybevételével történik. Az egyik szavazólap a település polgármesterének/képviselőjének az SZMSZ-ben őt megillető szavazatszám alapján kerül kiosztásra.
3. A másik fajta szavazólap a település által képviselt lakosságszámot reprezentálja. A lakosságszámot reprezentáló szavazatlap címletei …………….. címletekben kerül kiadásra.
4. Az első urnába a jelenlévő települések szavazatszámának megfelelő számú szavazólap kerül. Ebben a szavazásban az a javaslat kerül elfogadásra, amelyet a társulás teljes létszámához viszonyítva a társulásban megállapított számú, de legalább a tagok több mint fele szavazatával támogat. A második urnába a települések lakosságszámát reprezentáló szavazólap kerül. Ebben a szavazásban az a javaslat kerül elfogadásra, amelynél a támogató tagok által képviselt lakosságszám meghaladja a társulás tagjai által képviselt összes lakos számának a felét.
5. Mind a szavazatszámot jelölő, mind a lakosságszámot reprezentáló szavazólapokon fel kell tüntetni valamennyi jelöltet, nevük mellett pedig az „igen” és a „nem” négyzetet.
6. A titkos szavazás alkalmával a szavazó a szavazólapokon a megfelelő négyzetbe tett X-szel, vagy kereszttel szavaz, azonos jelöltet támogatva mind a szavazatszámot jelölő, mind a lakosságszámot reprezentáló szavazatlapokon.

**4./ Az elnök megválasztása** (*az érintett kérése szerint zárt ülés a napirendi pont tárgyalása)*

 **Előadó: korelnök**

*Az Mötv. 95. § (1) bekezdése, a társulási megállapodás…………..pontja és az SZMSZ …………….pontja alapján a társulási tanács tagjai sorából elnököt választ. Az elnök személyére a társulási megállapodás és/vagy az SZMSZ alapján a társulási tanács bármely tagja javaslatot tehet.*

**A választási szakasz**

**1.) Ismertetem a szavazás menetét: amennyiben egy jelölt van:**

Az elnöknek javasolt személy neve, valamint két kör – „igen” és „nem” választási lehetőséggel - szerepel a korábbi ügyrendi döntésnek megfelelően kiosztásra kerülő szavazólapokon. Érvényesen szavazni úgy lehet, hogy a két kör közül egybe tesznek egymást metsző két vonalat. A szavazás titkosan történik, a kitöltött szavazólapokat a mandátumnak megfelelő I.-es és II-es urnába kell helyezni. Az eredmény megállapítása az egyes körökbe tett jelek összeszámlálásával történik. Érvénytelen a szavazat, ha egyetlen körbe sem, vagy mindkét körbe tesznek jelet.

Megkérdezi a szavazás lefolytatásával kapcsolatosan az ügyrendi szabályra van-e észrevétele javaslata valakinek

Ha van – megvitatják.

A korelnök először a módosító ügyrendi javaslatot bocsátja szavazásra,

mellette,

ellene

tartózkodott,

Korelnök: megállapítja, a módosító javaslatot a tanács elfogadta- elvetette.

***Ha elvetették a módosító javaslatot, vagy nem volt, a korelnök az eredeti javaslatot szavazásra teszi. Kéri, hogy aki az eredeti javaslatot elfogadja, azt kézfelemeléssel jelezze:***

**Mellette,**

**ellene,**

**tartózkodott,**

A társulási tanács……igen………….nem………tartózkodással a következő határozatot hozta:

 **/2024. ( ) számú társulási tanácsi határozat**

**Az elnöknek javasolt személy neve, valamint két kör- igen, nem választási lehetőséggel - szerepel a korábbi ügyrendi döntésnek megfelelően kiosztásra kerülő szavazólapokon. Érvényesen szavazni úgy lehet, hogy a két kör közül egybe tesznek egymást metsző két vonalat. A szavazás titkosan történik, a kitöltött szavazólapokat a mandátumnak megfelelő I.-es és II-es urnába kell helyezni. Az eredmény megállapítása az egyes körökbe tett jelek összeszámlálásával történik. Érvénytelen a szavazat, ha egyetlen körbe sem tesznek jelet, vagy mindkét körbe tesznek.**

**2.) Ismertetem a szavazás menetét: amennyiben több jelölt van, a szavazás lebonyolításának rendjére szóló javaslat:**

Az elnöknek javasolt személyek neve abc sorrendben kerül fel a szavazólapra. A nevek mellett egy kör szerepel a korábbi ügyrendi döntésnek megfelelően kiosztásra kerülő szavazólapokon. Érvényesen szavazni úgy lehet, hogy a megválasztani kívánt egy személy neve mellett lévő körbe tesznek egymást metsző két vonalat. A szavazás titkosan történik, a kitöltött szavazólapokat a mandátumnak megfelelő I-es és II-es urnába kell helyezni. Az eredmény megállapítása jelöltekként, külön-külön az egyes körökbe tett jelek összeszámlálásával történik. Érvénytelen a szavazat, ha egyetlen jelölt mellett lévő körbe sem, vagy egynél több jelölt neve mellett lévő körbe tesznek egymást metsző két vonalat. Ha többen is megkapják a megválasztáshoz szükséges támogatást, akkor újabb szavazást tart a tanács, de ekkor a szavazólapon már csak ezeknek a jelölteknek a neve lesz feltüntetve. A szavazás mindaddig folytatódik, amíg csak egy jelölt kapja meg a megválasztásához szükséges támogatást.

**Megkérdezi a szavazás lefolytatásával kapcsolatosan az ügyrendi szabályra van-e észrevétele javaslata valakinek**

Ha van – megvitatják.

A korelnök először a módosító ügyrendi javaslatot bocsátja szavazásra,

mellette,

ellene

tartózkodott,

Korelnök: megállapítja, a módosító javaslatot a tanács elfogadta- elvetette.

**Ha elvetették a módosító javaslatot, vagy nem volt, a korelnök az eredeti javaslatot szavazásra teszi fel. Kéri, hogy aki az eredeti javaslatot elfogadja, azt kézfelemeléssel jelezze:**

**Mellette,**

**ellene,**

**tartózkodott,**

A társulási tanács……igen………….nem………tartózkodással a következő határozatot hozta:

 **/2024. ( ) számú társulási tanácsi határozat**

Az elnöknek javasolt személyek neve abc sorrendbe kerül fel a szavazólapra. A nevek mellett egy kör szerepel a korábbi ügyrendi döntésnek megfelelően kiosztásra kerülő szavazólapon. Érvényesen szavazni úgy lehet, hogy a megválasztani kívánt egy személy neve mellett lévő körbe tesznek egymást metsző két vonalat. A szavazás titkosan történik, a kitöltött szavazólapokat a mandátumnak megfelelő I-es és II-es urnába kell helyezni. Az eredmény megállapítása jelöltekként, külön-külön az egyes körökbe tett jelek összeszámlálásával történik. Érvénytelen a szavazat, ha egyetlen jelölt mellett lévő körbe sem vagy egynél több jelölt neve mellett lévő körbe tesznek egymást metsző két vonalat. Ha többen is megkapják a megválasztáshoz szükséges támogatást, akkor újabb szavazást tart a tanács, de ekkor a szavazólapon már csak ezeknek a jelölteknek a lesz feltüntetve. A szavazás mindaddig folytatódik, amíg csak egy jelölt kapja meg a megválasztásához szükséges támogatást.

Korelnök:

**Az elnök megválasztásához az Mötv. 42. § 2. pontja, az 50. § és a 95. § (3) bekezdése alapján minősített többségű támogató szavazat szükséges.**

Felkérem a jegyzőkönyvvezetőt, ossza ki a szavazólapokat a megállapított mandátumszámnak megfelelő számban.

**A korelnök, a szavazólapok elkészítése és a SZAVAZÁS IDEJÉRE SZÜNETET RENDEL EL.**

*A titkos szavazásról készüljön* ***külön*** *jegyzőkönyv, amely tartalmazza a szavazás eredményét, a bizottság minden tagjának aláírását és e szavazási jegyzőkönyvet csatolják a tanácsi jegyzőkönyvhöz.*

**SZÜNET után:**

Korelnök:

Felkérem ......, a szavazatszámláló bizottság elnökét, hogy ismertesse a szavazás eredményét.

 **a Szavazatszámláló Bizottság Elnöke:**

**I. szavazó urnában**

Az urnában.............. szavazólap volt

Érvénytelen szavazólap ............./nem volt.

 .......................... jelöltre leadott igen szavaztok száma: ...........

 nem szavazatok száma: ................

Megállapítom, hogy a társulás teljes taglétszáma több mint felét elérte/nem érte el a……………………-ra leadott igen szavazatok száma.

**II. szavazó urna**

Az urnában.............. szavazólap volt

Érvénytelen szavazólap ............./nem volt.

 .......................... jelöltre leadott igen szavaztok száma: ...........

 nem szavazatok száma: ................

Megállapítom,hogy a……………………-ra adott igen szavazatok száma elérte/nem érte el a társulás összes tagja által képviselt települések lakosságszámának a felét.

 **/2024. ( ) számú társulási tanácsi határozat:**

A szavazás eredménye, a jelenlévők szavazata alapján: ………………. Társulás Tanácsa .......... igen .......... nem szavazattal ................... (az érvénytelen szavazatok) mellett,

 a társulási összlakosságszám alapján: .......... igen .......... nem szavazattal ............ ................... (az érvénytelen szavazatok) mellett a……………… Társulás Tanács elnökének ………………………….-t megválasztja.

**Az elnök Asszonynak/Úrnak sok sikert kívánok a munkájához. Az elnök asszony/úr átveszi az ülés vezetését, és áttér a 5. napirendi pont tárgyalására.**

**5./ A társulás alelnökének megválasztása** (*az érintett kérelme szerint zárt ülés a napirendi pont tárgyalása)*

 **Előadó: Elnök**

*Az alelnök megválasztására az elnök megválasztási rendjére vonatkozó szabályok az irányadók az alábbi eltérésekkel:*

* ***Az alelnök választásával kapcsolatban a Mötv. nem írja elő, hogy az elnök tesz javaslatot, ugyanakkor ez lenne a célszerű, mivel az elnök munkáját segíti, illetve őt helyettesíti. Ugyanakkor a társulási megállapodás, vagy az SZMSZ tartalmazhat ilyen előírást.***
* *Az Mötv. 95. § (1) bekezdése alapján a társulás már csak egy alelnököt választhat, annak azonban nincs akadálya, hogy több személyre tegyenek javaslatot.*

**6./ Az SZMSZ-ben szereplő bizottságok létrehozása** *(az érintett kérelme szerint zárt ülés a napirendi pont tárgyalása)*

 **Előadó: Elnök**

*A tisztújító ülésen csak a hatályban lévő társulási megállapodás és SZMSZ tartalmának megfelelő bizottságok választhatók. Ha ezen változtatni kíván a tanács és ahhoz a megállapodás módosítása is szükséges, akkor azt ezen az ülésen nem teheti meg, csupán kezdeményezheti a megállapodás módosítását. Ellenben, ha a bizottságokat csak az SZMSZ tartalmazza, akkor annak módosítását követően már meg is lehet alakítani az új bizottságokat – tekintettel az Mötv. 93. § 5. pontjában foglaltakra.*

*Az Mötv. 57. § (2) bekezdése előírja, hogy a kétezernél több lakosú településen* ***pénzügyi bizottságot*** *kell létrehozni.*

*Ezt a szabályt az Mötv. 95. § (3) bekezdése alapján a társulások esetében is alkalmazni kell, így azok a társulások, amelyeknél a tagok által képviselt összlakosság száma meghaladja a 2.000 főt, ott a Pénzügyi Bizottságról az SZMSZ-ben biztosan kell rendelkezni és meg is kell azt választani.*

*Ha az 1./ napirendben a tanács úgy döntött, hogy titkos szavazással történik a bizottság választása, akkor a 2./ napirendi pontnál megválasztott szavazatszámláló bizottság az 4./ pontban leírt elnökválasztás szabályai szerint megválasztja a bizottság tagjait. A bizottsági tagok megválasztására az elnök megválasztási rendjére vonatkozó szabályok az irányadók azzal az eltéréssel, hogy a bizottságok tagjai lehetnek olyanok is, akik nem tagjai a tanácsnak (külsős).*

**7./ Elnökség vagy egyéb testületi szerv megválasztása** *(az érintett kérelme szerint zárt ülés a napirendi pont tárgyalása)*

 **Előadó: Elnök**

*Az Elnökség vagy egyéb a társulási megállapodásban és/vagy az SZMSZ-ben rögzített testületi szerv megválasztására a bizottságok megválasztására irányadó szabályokat kell alkalmazni.*

*Új testületet a tisztújító ülésen lehet megválasztani az SZMSZ ilyen irányú módosítását követően az Mötv. 93. § 5. pontjában foglaltakra tekintettel.*

**8./ Az SZMSZ felülvizsgálata és esetleges módosítása, illetve ezzel összefüggésben a társulási megállapodás felülvizsgálata és szükség szerint módosítása kezdeményezése**

*Az Mötv. 95. § (3) bekezdése alapján alkalmazni kell a társulási tanácsra is azt a szabályt, amely szerint a SZMSZ-t felül kell vizsgálni a tisztújító vagy az azt követő ülésen.*

*Az SZMSZ tartalmát tekintve a társulási megállapodással szorosan összefügg, így a fenti felülvizsgálat nem nélkülözheti a társulási megállapodások felülvizsgálatát sem.*

*A két dokumentum társulási tagok általi megismerése, felülvizsgálata mindenképpen kívánatos, hiszen az új tagok ezáltal ismerhetik meg a társulás és a társulási tanács működése mellett a társulás által felvállalt önkormányzati feladatok ellátásának módját is.*

**9./ Nyílt vagy név szerinti szavazás esetén**

***Abban az esetben, ha az 1./ napirend tárgyalásakor a tanács úgy döntött, hogy nem titkosan, hanem nyíltan vagy név szerint kíván szavazni, akkor nincs szükség a 2./ és 3./ napirendi pont tárgyalására, hanem a 4./ napirendi ponttal lehet folytatni az alábbi eltérésekkel:***

* *A tanács tagjai ebben az esetben nem szavazó lapokkal és urnákkal, hanem kézfeltartással vagy szavazógép alkalmazásával hoznak döntést.*
* *Nincs szükség szavazatszámláló bizottság megválasztására.*
* *A tanács ebben az esetben is minősített többségű döntést hoz, ami azt jelenti, hogy a lakosságszámot is figyelembe kell venni a döntés érvényességének vizsgálatakor. Azok, akik nem a lakosságszám arányában osztották fel egymás között a szavazatokat a* ***4./*** *pontban (lásd 12. oldal - a lakosságszámot reprezentáló mandátumok számának meghatározása) leírt módon állapíthatják meg, hogy melyik tag mennyi számú mandátummal rendelkezik.*
* *Azok, akik a lakosságszám arányában állapították meg a szavazatokat, azok esetében a minősített többséghez szükséges kettős feltételt egy szavazással lehet megállapítani. Egyszer meg kell állapítani, hogy a társulást alkotó valamennyi - és nem a jelenlévő – tagoknak a többsége támogatta a javaslatot, majd azt is meg kell állapítani, hogy a támogatók által képviselt lakosságszáma eléri-e a társulás tagjai által képviselt összlakosságszám felét.*
* *Név szerinti szavazás esetén a társulás munkaszervezeti feladatait ellátó hivatal vezetője előolvassa a tanács tagjainak neveit, akik „igennel”, „nemmel” vagy „tartózkodom” kifejezéssel válaszolnak attól függően, hogy támogatják vagy sem a szavazásra feltett javaslatot. Tekintettel arra, hogy a tisztújító ülésen nagyszámú döntés meghozatala szükséges, illetve a Mötv. 48. § (3) bekezdése szerint az a bizottságok létszáma és összetétele, illetve ügyrendi kérdések eldöntésekor a név szerinti szavazás alkalmazása nem javasolt.*

Kaposvár, 2024. szeptember 17.

 *Törvényességi Felügyeleti Osztály*